《咏怀六首 其一》
明代·黄肃

少壮好游览，不知中道忧。方兹怀故土，眷此成淹留。

员阙蔽朝怀，玄云阴以浮。徘徊当永夕，嬿婉将焉逑。

栖鸟翔不息，鸣虫亦啾啾。人生无定止，卒岁何能休。

作者简介：明应天府六合人，字敬夫。成化十四年进士。累官广西按察佥事，弘治末，思恩土官岑浚谋起事，肃毁其所筑丹良城，挫其谋。官至湖广按察副使。卒年八十六。